gjerrig

Stereotypen til gjerrigknarken er: rikdom, grådighet, en selvønsket fattig livsstil for å verne om egne midler og også øke mengden av disse. Internasjonalt karakteriseres ofte skottene som gjerrige og nederlenderne som sparsommelige, selv om dette ikke nødvendigvis har rot i virkeligheten. Gjerrigknarken er blitt en klassisk litterær figur som er skildret i mange sjangre, fra romaner og skuespill til tegneserier og dikt. Gjerrigknarken tjener ofte som propagandaklisje av en kapitalist, slik karikaturer fra østblokkland i den kalde krigen viste, da gjerne som finanshaier eller forretningsfolk som utnytter andre og legger til seg store rikdommer og ikke er interessert i skjebnen til fattige medborgere. I senere år knyttes gjerrigknark-begrepet i Norge mer til en miljø- og gjenbruksvennlig sparementalitet, mye med bakgrunn i Gjerrigknark.com, et nettsted som oppstod i år 2000. Nettstedet har med sin ekstreme sparefilosofi, vist i praksis gjennom blogginnlegg og tips til hvordan man kan spare penger, ledet an for å gjøre begrepet til et positivt ladet ord.[
 * Gjerrig** er en betegnelse på en person som, uavhengig av sin økonomiske situasjon, forsøker å unngå å bruke eller gi fra penger eller også ved å spare penger der det er mulig, og betegner en overdrevet sparsommelighet. I klassisk psykologi (Sigmund Freud og psykoanalyse) forbindes egenskapen med en anal-retentiv mentalitet, som da antas å skyldes spesielle forhold i tidlig barndom (pottetrening). En motsatt personlighet beskrives som romslig, raus eller gavmild.